बैंकों का दौरा करेंगी पीसीआर, रजिस्टर में करने होंगे साइन
पिछलेदिनोंबैंकों में हुई लूटपाट की वारदातों को देखते हुए सुरक्षा व्यवस्था को लेकर नए सिरे से बैंक पुलिस अधिकारियों की मीटिंग में मंथन हुआ। एसपी अभिषेक गर्ग की अध्यक्षता में हुई मीटिंग में बैंकों में सीसीटीवी कैमरों और सुरक्षा गार्डों की कमी को लेकर एसपी ने नाराजगी जताई।
नसीहत दी कि बैंक सुरक्षा को लेकर सेल्फ आॅडिट करें। पुलिस की पीसीआर भी रूटीन में बैंकों की चेकिंग करेंगी। एक महीने का समय बैंकों में सुरक्षा व्यवस्था पुख्ता करने के लिए दिया। इसके बाद पुलिस सभी बैंकों को चेक करेगी। एसपी ने कहा कि समय रहते सभी बैंकों के अधिकारी अपने-अपने बैंक में सीसीटीवी कैमरे, सुरक्षा गार्ड, अलार्म की व्यवस्था के साथ-साथ नियमानुसार सुरक्षा के तमाम प्रबंध करें। इन प्रबंधों को लेकर बैंक अधिकारी सेल्फ आडिट भी करे। इस कार्रवाई के बाद पुलिस टीम एक माह के बाद बैंकों की सुरक्षा व्यवस्था का पुन: मूल्यांकन करेंगी। सोमवार को लघु सचिवालय के सभागार में सुरक्षा-व्यवस्था को लेकर बैंक अधिकारियों के संग मीटिंग हुई।
खामियोंके चलते हुई वारदातें: मीटिंगमें एसपी ने कहा कि बैंकों की सुरक्षा बहुत महत्वपूर्ण मामला है, क्योंकि खामियों के कारण पिछले कुछ समय पहले मिर्जापुर, पिहोवा अन्य जगहों पर बदमाशों ने सहजता से वारदात को अंजाम दिया। एटीएम से पासवार्ड बदलकर या एटीएम बदलकर ठग जालसाजी करने का काम कर हैं।
दूरभाष पर लोगों की बैंक डिटेल पूछकर पैसा हड़प रहे है। इसलिए पुलिस प्रशासन के साथ-साथ बैंक अधिकारियों को संवेदनशील होकर बैंकों की सुरक्षा-व्यवस्था पर निगरानी रखनी होगी।
पुलिसभी करेगी रजिस्टर में साइन: एकतरफ बैंक अधिकारियों को सुरक्षा का पाठ पढ़ाया। वहीं पुलिस अधिकारियों को भी निर्देश दिए। पीसीआर अपने-अपने क्षेत्र के बैंकों के बाहर सुरक्षा व्यवस्था की चेकिंग को लेकर बैंकों में रखे गए विशेष रजिस्टर में अपने हस्ताक्षर करना सुनिश्चित करेंगे। ताकि पता चल सके कि पीसीआर कर्मी गए भी हैं या नहीं। एसपी ने सभी बैंक अधिकारियों से पुलिस और बैंकों के बीच समस्याओं को जानने का प्रयास भी किया। पीएनबी के एजीएम अशोक गोयल ने भी सुझाव रखे। संचालन एलडीएम पीके वालिया ने किया। इस मौके पर डीडीएम नाबार्ड आरएस मोर सहित अन्य अधिकारी मौजूद थे।
एसपी ने बैंकों की गिनाई खामियां, बताए सुरक्षा टिप्स
मीटिंगमें एसपी ने बैंकों में सुरक्षा व्यवस्था की खामियां गिनाई। बताया कि किन बैंकों में सीसीटीवी कैमरे नहीं हैं। जहां हैं, वहां खराब पड़े हैं। कहा कि अगले सात दिन के अंदर सम्बन्धित बैंकों को सीसीटीवी कैमरे लगवाने और ठीक करवाने होंगे। बैंक के मुख्य गेट के अलावा आसपास भी सीसीटीवी कैमरे लगाएं। बैंकों की सुरक्षा को लेकर आसपास की दीवारों और फर्श की भी जांच करनी होगी। ताकि बदमाशों के सुरंग आदि के इरादों को नाकाम किया जा सके। बैंक अधिकारी ब्रांचों में सुरक्षा गार्ड नियुक्त करें। नजदीक के पुलिस स्टेशन से सुरक्षा गार्डों की वेरिफिकेशन भी करानी होगी। सभी बैंकों और एटीएम के बाहर कुछ विशेष हिदायतों के अलावा पुलिस के हेल्पलाइन नम्बर और कंट्रोल रुम का नम्बर भी बड़े अक्षरों में अंकित करें। बैंक अपने नजदीक एसएचओ से मीटिंग रूटीन में करेंगे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva